b'\n_START_ARTICLE_\nTekija (verska zgradba)\n_START_PARAGRAPH_\nTekija (iz perzijskega tekke, arabsko \xd8\xb2\xd8\xa7\xd9\x88\xd9\x8a\xd8\xa9, tekye, tur\xc5\xa1ko tekke), islamska verska zgradba, v kateri so se zbirali, stanovali in opravljali svoje verske obrede dervi\xc5\xa1i (sufiji)._NEWLINE_V tekiji je bil prostor za skupne obrede (semahan), stanovanje \xc4\x8duvaja ali glavnega dervi\xc5\xa1a, v nekaterih tudi prostori za popotnike in romarje (musafirhan). Ob tekiji je bila obi\xc4\x8dajno grobnica (turbe) in manj\xc5\xa1e pokopali\xc5\xa1\xc4\x8de za ugledne dervi\xc5\xa1e._NEWLINE_Najbolj poznane tekije na prostoru biv\xc5\xa1e Jugoslavije so v Skopju, Tetovu (Arbetiteka), Sarajevu (Had\xc5\xbei-Sinanova tekija) in Blagaju ob izviru Bune pri Mostarju.'